CELEX: C2004/201/46
Language: sk
Date: 2004-08-07 00:00:00
Title: Vec T-207/04: Žaloba podaná dňa 4. júna 2004: Talianska republika proti Komisii Európskych spoločenstiev

7.8.2004   
            
            
               SK
            
            
               Úradný vestník Európskej únie
            
            
               C 201/23
            
         Žaloba podaná dňa 4. júna 2004: Talianska republika proti Komisii Európskych spoločenstiev
   (Vec T-207/04)
   (2004/C 201/46)
   Jazyk konania: taliančina
   Talianska republika v zastúpení: Antonio Cingolo, avvocato dello Stato, podala 4. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil oznámenie Európskej komisie č. E2/LP D(2004) 712 z 25. marca 2004, doručené 26. marca 2004, ktorým Európska komisia, generálne riaditeľstvo Regionálna politika, oznámila rozhodnutie, podľa ktorého sa čiastky týkajúce sa príslušných platieb na účet (platby na účet uhrádzané v rámci režimov pomoci na všetky programy, na ktoré sa vzťahujú ciele 1 a 2) musia v budúcich oznámeniach o platbe jasne uviesť podľa pravidiel určených v liste komisára Barniera, a tiež všetky súvisiace akty a akty, ktoré boli podkladom pre napadnutý akt;
            
         
               —
            
            
               subsidiárne a podľa potreby zrušil nariadenie Komisie (ES) 448/2004 z 10. marca 2004, ktorým sa mení a dopĺňa nariadenie (ES) č. 1685/2000 ustanovujúce podrobné pravidlá pre výkon nariadenia Rady (ES) č. 1260/1999, pokiaľ ide o oprávnenosť výdavkov pre činnosti spolufinancované štrukturálnymi fondmi;
            
         
               —
            
            
               v každom prípade zrušil všetky súvisiace akty, ktoré boli podkladom pre napadnutý akt;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Talianska republika napáda pred Súdom prvého stupňa Európskych spoločenstiev oznámenie Európskej komisie z 25. marca 2004 č. E2/LP D(2004) 712, týkajúce sa platieb na účet v rámci režimov pomoci (POP vedecký výskum, technologický rozvoj a vysoko odborné vzdelávanie) ako i podľa potreby nariadenie Komisie (ES) č. 448/2004 10. marca 2004 (1) o oprávnenosti výdavkov pre činnosti spolufinancované štrukturálnymi fondmi.
   Na podporu svojich žalobných návrhov týkajúcich sa oznámenia z 25. marca 2004 sa žalobca odvoláva na:
   
               —
            
            
               porušenie podstatných formálnych náležitostí vzhľadom na úplne chýbajúce odôvodnenie ako i na nedostatočný právny základ aktu, ktorý je predmetom žaloby, pričom nebol dodržaný postup stanovený internými normami na účely prijímania aktov žalovaného;
            
         
               —
            
            
               porušenie článku 9 nariadenia Komisie (ES) č. 438/2001 (2) z dôvodu nedodržania účtovných ustanovení, ktoré sú v ňom obsiahnuté;
            
         
               —
            
            
               porušenie článku 32 základného nariadenia (3) a nariadenia Komisie č. 448/04, ktoré platenie platieb na účet podriaďujú jedinému dôkazu, že štát, ktorý je „konečným príjemcom“, previedol čiastky s nimi spojené konečnému adresátovi investície;
            
         
               —
            
            
               porušenie nariadenia č. 448/04 z dôvodu porušenia ako zásady rovnosti, tak i právnej istoty, a tiež z dôvodu rozpornosti dôvodov napadnutého oznámenia.
            
         Pokiaľ ide o nariadenie č. 448/04, žalobca uvádza porušenie:
   
               —
            
            
               noriem v oblasti oprávnenosti výdavkov stanovených základným nariadením;
            
         
               —
            
            
               noriem upravujúcich finančnú kontrolu (ktoré nestanovujú povinnosti, na ktoré sa odvoláva Komisia);
            
         
               —
            
            
               zásady proporcionality, keďže Komisia vyžaduje dodatočné dôkazy v porovnaní s tým, čo je stanovené a čo je potrebné;
            
         
               —
            
            
               zásady zákazu retroaktivity, keďže nariadenie č. 448/04 obsahuje ustanovenia, ktoré majú retroaktívny účinok vzťahujúci sa na viac ako 44 mesiacov pred jeho prijatím, čo je určite neprijateľné vzhľadom na všeobecné zásady v oblasti vydávania zákonov a nariadení.
            
         
      (1)  Nariadenie Komisie (ES) č. 448/2004 10. marca 2004, ktorým sa mení a dopĺňa nariadenie (ES) č. 1685/2000 ustanovujúce podrobné pravidlá pre výkon nariadenia Rady (ES) č. 1260/1999, pokiaľ ide o oprávnenosť výdavkov pre činnosti spolufinancované štrukturálnymi fondmi a ktorým sa ruší nariadenie (ES) č. 1145/2003 (Ú. v. ES L 72 z 11. marca 2004, s. 66).
   
      (2)  Nariadenie Komisie (ES) č. 438/2001 z 2. marca 2001, ktorým sa ustanovujú podrobné pravidlá na vykonávanie nariadenia Rady (ES) č. 1260/1999, pokiaľ ide o systémy riadenia a kontroly pre pomoc poskytovanú v rámci štrukturálnych fondov (Ú. v. ES L 63 z 3. marca 2001, s. 21).
   
      (3)  Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161 z 26. júna 1999, s. 1).